




[image: ]ที่ มท ๐๘16.3/วว 						 กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐
						          มีนาคม  ๒๕69
[bookmark: _Hlk169695335]เรื่อง	การสำรวจสถานศึกษาสังกัดองค์กรปกครองส่วนท้องถิ่นที่มีความประสงค์เข้าร่วมเป็นสถานศึกษา
นำร่องดำเนินงานระบบธนาคารหน่วยกิตระดับการศึกษาขั้นพื้นฐานและการอาชีวศึกษา  
เรียน  ผู้ว่าราชการจังหวัด ทุกจังหวัด
อ้างถึง  หนังสือกรมส่งเสริมการปกครองท้องถิ่น ที่ มท 0816.3/ว 5323 ลงวันที่ 13 พฤศจิกายน 2568
สิ่งที่ส่งมาด้วย	สำเนาประกาศกระทรวงศึกษาธิการ เรื่อง แนวทางการดำเนินงานธนาคารหน่วยกิตระดับการศึกษาขั้นพื้นฐาน
                    และการอาชีวศึกษา พ.ศ. 2567 ประกาศ ณ วันที่ 5 เมษายน พ.ศ. 2567          จำนวน 1 ชุด

		ตามประกาศกระทรวงศึกษาธิการ เรื่อง แนวทางการดำเนินงานธนาคารหน่วยกิตระดับการศึกษาขั้นพื้นฐานและการอาชีวศึกษา พ.ศ. 2567 กำหนดให้หน่วยงานที่มีสถานศึกษาที่จัดการศึกษาตามหลักสูตรระดับ
การศึกษาขั้นพื้นฐานและการอาชีวศึกษาอยู่ในสังกัดหรือในการกำกับดูแล ขับเคลื่อนระบบธนาคารหน่วยกิต
ระดับการศึกษาขั้นพื้นฐานและการอาชีวศึกษาสู่การปฏิบัติและผลักดันไปสู่การดำเนินงานที่เป็นระบบอย่างชัดเจน เพื่อเปิดโอกาสให้ผู้เรียน และประชาชนได้นำผลการเรียนหรือผลลัพธ์การเรียนรู้ มาสะสมเทียบโอนและใช้ประโยชน์ในการเพิ่มคุณวุฒิการทำงานและการศึกษาต่อ นำไปสู่การยกระดับวิชาชีพให้สอดคล้องกับกรอบคุณวุฒิแห่งชาติ
และสร้างความสามารถในการแข่งขันของประเทศ และกรมส่งเสริมการปกครองท้องถิ่นได้จัดส่งเอกสารแนวทาง
การดำเนินงานระบบธนาคารหน่วยกิตระดับการศึกษาขั้นพื้นฐาน รูปแบบการศึกษาในระบบ ของสำนักงานคณะกรรมการการศึกษาขั้นพื้นฐาน เพื่อเป็นแนวทางให้สถานศึกษาสังกัดองค์กรปกครองส่วนท้องถิ่นนำไปเป็นแนวทางปฏิบัติต่อไป นั้น
	กรมส่งเสริมการปกครองท้องถิ่นพิจารณาแล้ว เพื่อให้การขับเคลื่อนระบบธนาคารหน่วยกิต
ระดับการศึกษาขั้นพื้นฐานและการอาชีวศึกษาสู่การปฏิบัติและผลักดันไปสู่การดำเนินงานที่เป็นระบบอย่างชัดเจน
จึงขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์ให้สถานศึกษาในสังกัดที่จัดการศึกษาระดับการศึกษาขั้นพื้นฐาน (ระดับมัธยมศึกษาตอนต้น ระดับมัธยมศึกษาตอนปลาย) และการอาชีวศึกษา
เข้าร่วมเป็นสถานศึกษานำร่องดำเนินงานระบบธนาคารหน่วยกิต โดยสามารถแจ้งความประสงค์เข้าร่วมเป็นสถานศึกษานำร่องฯ ตาม QR Code ท้ายหนังสือฉบับนี้ หรือที่ https://forms.gle/JLczw5SssopqBcqD7 ภายในวันพุธที่
29 เมษายน 2569 รายละเอียดปรากฏตามสิ่งที่ส่งมาด้วย
		จึงเรียนมาเพื่อโปรดพิจารณา
ขอแสดงความนับถือ

